khistorydata/jeongjo-sjw-relations huggingface dataset:
정조 15년
有政吏批判書洪良浩進參判閔鍾顯參議曺允大病左副承旨柳焵進以李祖承爲承旨李運彬爲司諫權儐李顯道爲掌令李太亨爲副校理李錫夏爲修撰金宗範爲司僕僉正申在維爲刑曹佐郞曺允精爲司僕主簿李命喆爲崇靈殿參奉李壽喆爲監察判校申昕今加通政已滿三十朔依定式陞堂上贈吏判李崇臣贈吏判例兼贈吏議李賀朝贈吏參例兼以上工曹判書李敏輔兩代追贈贈禮參宋瓆贈禮判例兼贈左承旨宋廷澤贈戶參贈僕正宋搏贈左承旨以上知事宋濟魯三代追贈
정조 15년
兵批判書金文淳進參判柳戇參議李夔病參知沈煥之入直右承旨李晩秀進以徐赫修爲知事曺翰振爲宣傳官李時菡爲神光僉使李東源爲上土僉使成履福爲楸坡萬戶金明遇爲忠淸水使洪龍鎭爲管城將副護軍單柳文植吳載重副司直單李敏采僉知三單金樂咸尹致宖任東杓
정조 15년
以曺允遂洪時溥魚用謙南履翼呂駿永李垿囚單子傳于洪仁浩曰分揀放送
정조 15년
洪仁浩以義禁府言啓曰李敏采杖八十以公罪收贖草記批旨內如有功議各減一等事命下矣李敏采十三代祖季甸佐翼功臣云功減一等杖七十公罪收贖之意敢啓傳曰知道
정조 15년
辛亥二月初五日辰時上御熙政堂抄啓文臣課講入侍時左承旨李晩秀左副承旨洪仁浩同副承旨趙鎭宅假注書趙台榮記注官金鳳顯記事官徐有聞以次進伏訖上命書傳敎曰傳香承旨馳詣受香所奉審摘奸以來上曰親試試官以課講試官爲之出榻敎上曰試官行禮勿爲之仍爲進前可也試官一提學吳載純檢校直提學李秉模以次進伏命書律詩題仍命揭之上曰近來抄啓文臣輩全不留意於講製誠極駭然雖以日昨課試時所作言之一無僅可者烏在其勸課之意乎課講多不成誦尤切駭歎其中全不成誦及不嫺文義者使之給暇專一秩慣恰然後當爲應講如是而又未能講則仍爲減下無妨此乃別般勸懲之意以此詳細宣諭於諸文臣可也秉模承命分付上曰親試退在闕內空廨以爲製進可也秉模曰故相鄭弘淳移葬時有令該道顧助之命擔軍等事該道自當擧行而葬需米木諸種亦有自臣曹題給之例故敢此仰達矣上曰依爲之出擧條命退諸臣以次退出
정조 15년
行都承旨洪明浩坐左承旨李晩秀坐右承旨柳焵坐左副承旨洪仁浩坐直右副承旨鄭大容坐同副承旨趙鎭宅坐直注書李海隣仕一員未差假注書趙台榮仕直事變假注書未差
정조 15년
洪仁浩啓曰大司憲趙宗鉉呈辭執義未差掌令李顯道權儐傳旨未下持平宋煥箕姜文會在外監察茶時之意敢啓傳曰知道
정조 15년
洪明浩啓曰守令邊將薦單正月內修正上送係是應行之例況有前後飭敎無敢踰限則今年各道薦單皆已趁限到院而咸鏡監司李文源及道內應薦守令過限已久無一人修上事之稽忽莫此爲甚當該道臣從重推考各該守令亦令該曹察推仍卽行會使之修正上送何如傳曰允諸道守令邊將之應薦不薦人各別嚴飭使之限內修呈可也
정조 15년
洪明浩啓曰行左承旨李祖承今日不爲仕進卽爲牌招何如傳曰允
정조 15년
以行左承旨李祖承牌不進推考傳旨傳于洪明浩曰許遞前望單子入之待下批牌招察任
정조 15년
承旨前望單子入之鄭大容落點
정조 15년
以副校理李太亨修撰李錫夏牌不進罷職傳旨傳于洪仁浩曰只推
정조 15년
以濟州牧使李鴻運狀啓節果進上代封過限惶恐待罪事傳于趙鎭宅曰勿待罪事回諭
정조 15년
趙鎭宅以弘文館言啓曰本館下番連日闕直事甚未安副校理李太亨修撰李錫夏旣有只推之命竝卽牌招以爲推移入直之地何如傳曰允
정조 15년
辛亥二月初六日辰時上御重熙堂右副承旨入侍時右副承旨鄭大容記事官李海隣記事官洪樂游徐有聞以次進伏訖上命讀公事書判付訖仍命退承史以次退出
정조 15년
行都承旨洪明浩坐左承旨李晩秀坐直右承旨柳焵坐左副承旨洪仁浩坐右副承旨鄭大容牌招啓辭未下同副承旨趙鎭宅坐直注書李海隣仕直一員未差假注書趙台榮仕事變假注書金履載仕
정조 15년
洪仁浩啓曰來十一日朝參日次矣敢稟傳曰停
정조 15년
李晩秀啓曰來十一日輪對日次矣敢稟傳曰爲之
정조 15년
以掌令李顯道權儐牌不進罷職傳旨傳于洪仁浩曰只推
정조 15년
傳于趙鎭宅曰同副承旨入侍
정조 15년
沈能迪改差代以金履載爲事變假注書
정조 15년
傳于李晩秀曰聞貴主祠宇將往義城云先朝王姬祠宇奉詣體貌自異且係百年內罕有之事沿路擔夫預爲待令次次遞把陪行人給馬供饋等節亦爲分付於畿營及諸道祠宇抵衙日當遣官致祭都尉將欲下往其辭朝日傳香以此意令廟堂行會
정조 15년
玉堂前望單子入之應敎鄭萬始校理林道浩副校理閔昌爀李儒慶修撰吳泰賢李彦祐副修撰李尙度落點
정조 15년
傳于洪明浩曰新除授玉堂中罷散人敍用
정조 15년
以應敎鄭萬始校理林道浩副校理閔昌爀李儒慶修撰吳泰賢李彦祐副修撰李尙度等牌不進罷職傳旨傳于李晩秀曰只推
정조 15년
江原監司尹師國處別諭昨於回諭已示不信不疑之意事理也常情也萬萬無近似以是不念體段之屑越付卿捧供以聞者若使卿對揚此意無撓無辜也大抵假作自書其名之狀觀於倩人轉納而可謂手脚呈露越中厖俗尙傳有太古遺風耕田鑿井入息出作雖是稍出頭角者意想志望不逾界分視儒鄕如軒冕做校吏爲功名曾聞於按道者筵奏以嚴爲姓者爲一邑最可稱最先數之班族華閥而其次若高若辛若劉諸姓爲言云邑中幹務自不得不爲數姓者所主張則其執權産忿勢所使然必是睢盱此數姓者以滿腹猜忮之心欲湛滅數姓獨專其權故爲此兇悖之說以售陰中之計此所以自見卿狀啓付之一笑者也然於此事朝家別有憧憧于中者卿若過於驚動以右項數姓者有若眞有所犯而徑先廣捕輕施刑訊則此不幾近於爲建德執仇而使蚩蚩峽氓公然喫得雲擾波湯之苦將不免魚喁而鳥駭笑彼越中之人于何有罪這中若有識道理知人事之士子則不識朝家本意不如此認以卿奉承朝令而此擧云爾其爲貽笑誠亦不細噫奸民之出於淳俗卽朝家敎化不明之致設令奸民登時就捉揆以古昔聖王下車泣囚之念怵然甚矣瞿然大矣況使無辜混被逮繫籲天無從則爲民父母玉食何安先以此下有旨眞諺翻謄大書一通揭于布政門外通街仍以一本謄關宣示該邑士民俾各有情無恐安業樂生至於奸民之斯得乾道昭昭不難究出待斯得當卽夬正典章以慰越中士民之心卿其知悉星火頒示如是敷諭營邑校卒之若有一毫貽弊於民間侵虐於民産者從後別遣御史考其虛實自不飭之道伯以下隨現重勘斷不可已竝須知悉事別諭別紙別諭內應問人無論虛實以書中列錄者果已捉來乎依別諭切勿輕加刑訊若於面稽言聽必有明知其無他者卽爲解枷保授以待決末其中竝與保授而不可者卽爲放送奸民之作此兇計者各別査得星火狀聞而密啓之不緊事登聞有煩瞻聆先取招後狀聞得奸民後狀聞大體槪略如此對揚之得宜越人之安頓其責專在於卿卿則旣按道內事情之領略必不待別諭而知之矣此別諭祗受狀本中卿之意見及所料量者一一登聞作此兇書漢所爲甚於向來東喆輩卿其各別査得
정조 15년
李晩秀以弘文館言啓曰本館下番連日闕直事甚未安應敎鄭萬始校理林道浩副校理李儒慶閔昌爀修撰吳泰賢李彦祐副修撰李尙度旣有只推之命竝卽牌招以爲推移入直之地何如傳曰允
정조 15년
洪明浩以吏曹言啓曰今此風雲雷雨祭獻官以前承旨李祖承塡差而時無職名令該曹口傳付軍職何如傳曰允
정조 15년
李晩秀以禮曹言啓曰永禧殿酌獻禮間二年取稟事曾有定式而今年當次矣酌獻禮吉日以何間推擇乎敢稟傳曰以旬後念前擇入可也
정조 15년
趙鎭宅以都摠府言啓曰今日入直內三廳武兼禁軍及軍兵等當爲中日習射而國忌正日相値不得爲之之意敢啓傳曰知道
정조 15년
辛亥二月初七日辰時上御誠正閣同副承旨入侍時同副承旨趙鎭宅假注書趙台榮記事官洪樂游徐有聞以次進伏訖上命書傳敎曰右承旨入侍賤臣承命出傳右承旨柳焵承命進伏上曰中宮殿進御香橘茶五貼製入出榻敎上曰左承旨左副承旨入侍出榻敎賤臣承命出傳左承旨李晩秀左副承旨洪仁浩承命進伏命書公事判付訖命書傳敎曰玉堂番次苟艱在外及未肅拜人員許遞前望單子入之待下批牌招推移入直命退承史以次退出
정조 15년
行都承旨洪明浩病行左承旨李祖承坐直右承旨李晩秀坐直左副承旨柳焵坐右副承旨洪仁浩坐同副承旨趙鎭宅坐注書李海隣仕一員未差假注書趙台榮仕直事變假注書金履載仕
정조 15년
藥房都提調洪樂性提調李秉模副提調柳焵啓曰伏未審夜間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如中宮殿氣候何如臣等不任區區伏慮敢來問安竝此仰稟答曰知道慈殿慈宮氣候一樣中宮殿湯劑依昨日方文製入卿等不必入侍矣
정조 15년
洪仁浩啓曰大司憲趙宗鉉掌令李顯道權儐牌招啓辭未下執義未差持平宋煥箕姜文會在外監察茶時之意敢啓傳曰知道
정조 15년
洪明浩啓曰右副承旨鄭大容今日不爲仕進卽爲牌招何如傳曰聞其實病勢難供劇許遞今始聞之昨日李祖承之違牌以其情勢云向來堂疏不過官師之美意似此之事皆欲深引則其弊豈可勝言極爲駭然前承旨李祖承仍任牌招此後此等之習各別嚴飭
정조 15년
吏曹行左承旨李祖承仍任事承傳
정조 15년
以承旨房望傳于趙鎭宅曰仍
정조 15년
李祖承啓曰京畿監司徐鼎修依下敎來待矣傳曰入侍
정조 15년
李祖承啓曰左邊捕盜大將趙圭鎭以訓鍊都監中軍明日本營習陣出去矣所佩命召及大將牌傳令牌何以爲之敢稟傳曰仍佩往來
정조 15년
以應敎鄭萬始校理林道浩副校理閔昌爀李儒慶修撰吳泰賢李彦祐副修撰李尙度再牌不進罷職傳旨傳于趙鎭宅曰只推衆所共知情勢外更爲牌招推移入直
정조 15년
傳于趙鎭宅曰衆所共知情勢玉堂許遞前望單子入之
정조 15년
玉堂前望單子入之應敎李太享校理李晴副校理尹光普沈能翼修撰李義鳳宋祥濂副修撰李龜雲落點
정조 15년
傳于李晩秀曰新除授玉堂中罷散人敍用
정조 15년
兵曹口傳政事副司直鄭大容
정조 15년
以京畿監司徐鼎修啓本長湍府使柳仁喆怵畏勢家漫漶訟理爲先罷黜其罪狀令攸司稟處事傳于洪仁浩曰觀於査啓可知其年久之訟依筵敎決處而無論如此如彼該府使所爲無狀莫甚爲武弁畏武將猶或爲說外此何故周遮漫漶罷拿輕矣令該府嚴問重繩
정조 15년
以咸鏡監司李文源狀啓釋王寺碑石豎立姑爲停止事傳于李晩秀曰豎立後差使員以下校吏工匠僧徒等分等別單以啓事回諭
정조 15년
傳于李祖承曰未肅拜摠管許遞
정조 15년
李祖承以吏曹言啓曰因承政院啓辭守令應薦不薦人令該曹察推事允下矣江陵府使李集斗蔚珍縣令李秉鼎俱以應薦之人薦單過限不爲修上事極稽忽依定式推考警責咸鏡監司李文源及該道守令之薦單雖是限後啓本今已來到瑞興府使金憙尙未赴任行會一款今姑置之南原府使徐琢修仁同府使尹衡東限內未赴任之意道臣旣已狀聞待其赴任使之追後修啓江陵府使李集斗蔚珍縣令李秉鼎使之卽速修呈事各該道臣處知委之意敢啓傳曰知道限後赴任者勿論可也
정조 15년
洪仁浩以兵曹言啓曰因承政院啓辭邊將應薦不薦各該守令令該曹察推事批旨內諸道守令邊將之應薦不薦人各別嚴飭使之限內修呈可也事命下矣瑞興府使金憙江陵府使李集斗仁同府使尹衡東南原府使徐琢修蔚珍縣令李秉鼎俱爲應薦不薦竝依定式推考警責使之修呈事各該道行會之意敢啓傳曰知道南原府使赴任似在限後勿論可也
정조 15년
洪仁浩以兵曹言啓曰曹司五衛將權以綱素患痰癖之症挾感添劇時月之內實無供職之望呈狀乞遞實病旣如此則宿衛輪番之任不可久曠改差何如傳曰允
정조 15년
李晩秀以兵曹言啓曰依下敎司鑰金德文決棍七度之意敢啓傳曰知道
정조 15년
趙鎭宅以司饔院都提調意啓曰本院燔造所進上事目本自嚴重而其中燔木專以江筏流下者收稅取用無他劃給之資故收稅事目中無論公私木每十稅一者法意有在蓋筏木或有勿稅者則燔木更無出處故也近來上江流下之木漸不及古太半減縮收稅之數全不成樣分院之凋殘燔木之苟艱日甚一日最爲無窮之弊年前朝參詢瘼時因本院草記以收稅事目一遵舊規之意備局論啓施行謬例得以釐革分院賴以支存今因外都庫主人等所訴以毋得收稅事備局至於啓下云所謂外都庫木物自是貢人之受價進排者則分院收稅固無頉免之義又況私商輩符同貢人稱以外都庫木物者首尾相接畢竟公家所納之數甚少中間私商所販之物甚多若許勿稅之路則江上流下之木孰不爲夤緣憑藉之計乎若此不已江筏無可稅之木分院有潰散之慮莫重進上將無以責辦言念及此關係非細分院收稅旣載事目與沿邑私稅本自不同而渾請勿侵有違格例外都庫木物流下時分院收稅一款依前施行一以爲申明定式之地一以爲保存分院之道何如傳曰廟堂曰如彼廚院曰若此左相論理草記稟處事令政院招致備郞傳之
정조 15년
趙鎭宅以備邊司言啓曰司饔院草記外都庫木物流下時自分院依前收稅事批旨內廟堂曰如彼廚院曰若此左相論理草記稟處事命下矣外都庫之筏木磁器所之燔木俱係國用所需廟堂之請以勿稅廚院之請以收稅俱不無所據而但外庫則雖什一納稅必不至潰散分院則因外庫勿侵私商輩夤緣憑藉恣意流下者必不無此弊則燔造所用更無出處論以事情外庫稍緩分院爲急自今爲始外庫木物沿邑則無敢侵犯分院則依燔造事目收稅之意分付何如傳曰允
정조 15년
吏曹參判閔鍾顯疏曰伏以臣見差風雲雷雨祭獻官伏念是祀之重我聖上實兢兢焉所以致崇極而寓寅畏凡厥將事之臣惟當以有事爲榮受命奔走而第臣自數日前重患毒感種種證形俱屬不輕最是一日之間寒熱之交攻不知爲幾番惡寒則肢體戰慄發熱則頭疼如碎少有動作則筋骨拘攣神眩喘促若不可支服藥療治尙無減勢將此病狀致身肅敬之地已恐欠潔而自量氣息雖或拚死趨詣實亦有當事顚仆臨急狼狽之慮玆不得不略陳短章仰瀆宸嚴伏乞聖慈俯垂矜察亟命變通以便公私不勝幸甚臣於前後享役未敢引疾祈免實由於筋力自效之願而適因病勢之難强自犯瀆撓之罪惶隕憫蹙不知所云臣無任祈懇之至答曰省疏具悉許令該曹付標
정조 15년
辛亥二月初八日辰時上御誠正閣召對入侍時參贊官李晩秀侍讀官朴奎淳檢校待敎沈象奎假注書趙台榮記事官洪樂游徐有聞以次進伏訖上命奎淳等以次讀奏奎淳等進讀貞觀政要自貞觀五年侍御史止朕終不違公語訖命陳文義奎淳曰唐之太宗卽三代以後明哲之主而至於用人萬紀之詐辯猶未洞察伏願殿下法堯舜則哲之明凡於用捨之際深留聖意焉象奎曰世稱員觀之治者蓋太宗虛己納諫之效也致治之要惟在於容諫伏願聖明體念焉上曰所陳竝好矣晩秀曰玉堂閣臣已陳文義更無仰達矣命退諸臣以次退出
정조 15년
辛亥二月初八日巳時上御重熙堂右副承旨入侍時右副承旨洪仁浩假注書趙台榮記事官洪樂游徐有聞以次進伏訖上命書傳敎曰畿伯省部之行以陵幸所稟似不得自下發程近道先爲發巡事下諭于京畿監司仁浩曰臣於昨日公退之時文義居知事申義淸之子來見以爲其父義淸今年洽滿百歲卽壬申生也昨年資躋崇祿筋力足以作行云而欲爲上來祗肅恩命蓋其意非出於干恩也渠以年爲百歲有子四人孫曾合爲四五十餘欲以其年其福進獻于九重天門將爲上來云矣上曰申義淸是誰族乎仁浩曰與申史源之七寸親云矣命書傳敎曰今聞承宣言文義知事申義淸以百歲老人昨年資躋崇祿今欲上京爲加資肅拜其筋力之强健可知極爲稀貴而且聞率諸子孫曾近四五十人上來云尤可謂奇異上來時官給轎馬各別供饋都摠管見窠爲先除授仍令政院乘馹上來事下諭命退承史以次退出
정조 15년
辛亥二月初八日午時上御重熙堂京畿監司入侍時行左承旨李祖承記事官李海隣記事官洪樂游徐有聞京畿監司徐鼎修以次進伏訖上曰俄於傳敎已有所下敎者須從速發巡可也鼎修曰旣承下敎當於初十日間辭陛矣上曰往還之間當費幾日耶鼎修曰十六日間將還營矣鼎修曰因備關申飭道內撥路弊瘼之可以釐正者今方從便擧行而其中兩西各營及松營狀啓例皆傳撥外此諸凡關牒不得撥遞自是法典而十數年來忽出謬例不計緊漫一皆付撥甚至松營則裨校吏卒稱以時急陪持動輒騎撥爲弊滋甚故自臣營以此往復於該營者前後累次而迄今因循終不痛祛所謂各撥卒困馬憊將至闕站之境者誠非細憂自今以後不可不申明舊典西各營狀啓外冒法濫騎之弊嚴立科條而雖持狀啓者上來時有馬牌草料及下去時有備局回草料臣營反貼者外皆以濫騎照勘而一有襲謬發送者則自臣營據實狀聞以俟朝家處分之意令廟堂行會至於兩西各營除非別卜定生物進上則皆以刷馬替載卽是前例而近年則又無論緩急竝以撥馬載送事體之惶悚法禁之蕩然已涉未安而卽以嶺南皮荻栗進上言之嶺南則以驛馬替運畿內則以撥卒責負供獻事面何等嚴重而任之疲殘撥卒次次送傳尤極苟艱今亦一遵前規別卜定生物外西南進上竝以刷馬或雇馬如前載運事令廟堂嚴加知委於京外以爲奉行之地恐合事宜故敢此仰達矣上曰依爲之此後雖是別卜定生物除非盛夏勿用撥馬事嚴飭定式可也出擧條命退諸臣以次退出
정조 15년
行都承旨洪明浩病行左承旨李祖承坐右承旨李晩秀坐左副承旨柳焵坐右副承旨洪仁浩坐直同副承旨趙鎭宅坐直注書李海隣仕一員未差假注書趙台榮仕直事變假注書金履載仕
정조 15년
傳于柳焵曰承旨分詣受香所奉審摘奸以來
정조 15년
傳于李祖承曰史官一員待命騎馬一匹立之
정조 15년
趙鎭宅以弘文館言啓曰本館下番闕直已至多日事甚未安今日政新除授玉堂待下批仍卽牌招以爲入直之地何如傳曰允
정조 15년
趙鎭宅以漢城府言啓曰過期未婚未葬之類分付各部搜訪報來故別單書入之意敢啓傳曰知道前後申飭何如則歲新已久之後今始報來不但稽忽五部屢萬民戶過時未婚者豈至十三人若只以定婚處爲啓聞則又何不勸婚乎部官事極爲駭然雖以過葬言之安知無當入不入乎近有定式使之年例擧行則有司之奉行豈可如是乎京兆行公堂上竝遞差該掌郞廳及五部官員一竝拿問處之待朝開坐捧供以聞原別單爻周時任部官爲先他司以可堪人今日政相換各別探訪以聞事令政院發牌嚴飭可也
정조 15년
李祖承啓曰都承旨洪明浩病不仕進右承旨李晩秀左副承旨柳焵右副承旨洪仁浩同副承旨趙鎭宅奉審進去臣吏兵批兼進之意敢啓傳曰知道
정조 15년
有政吏批判書洪良浩進參判閔鍾顯牌不進參議曺允大差祭行左承旨李祖承進以具㢞爲判尹金魯永爲左尹洪聖淵爲右尹呂龜周爲校書判校丁志德爲工曹佐郞李五鎭爲尙衣主簿林鵬翰爲長湍府使奉常直長單閔廣魯東學訓導單金成珍中部都事丁藎祖監察權襈相換東部都事林芝秀監察尹厚東相換南部都事鄭致綏典籍徐季修相換西部都事蔡潤銓禁府都事李承薰相換北部都事徐有年長興主簿鄭昌謩相換中部奉事李瑞運繕工奉事具充元相換東部奉事沈師民禁部都事鄭文綏相換南部奉事朴絅壽監役南鶴玄相換西部奉事趙有善掌苑奉事金喆淳相換北部奉事柳明觀廣興奉事李秉淳相換學生權謐贈左參贊例兼學生權弇贈戶參例兼通德郞權顒贈左承旨例兼以上刑曹判書權三代追贈贈兵參徐命茂贈兵判例兼贈戶議徐宗耋贈戶參例兼贈僕正徐文緯贈左承旨例兼以上知事徐赫修三代追贈
정조 15년
再政以金熙采爲副修撰李禾爲康陵令鄭萬始爲中學敎授成種仁爲西學敎授
정조 15년
兵批判書金文淳進參判柳戇入直參議李夔參知沈煥之病行左承旨李祖承進以朴聖泰曹司五衛將李鍾三爲五衛將朴祥煥爲都摠經歷李甲會爲訓鍊主簿副護軍鄭萬始副司直尹致性韓光植閔昌爀李儒慶副司果金翰東吳泰賢申馥以呂文永爲宣傳官白東脩爲訓鍊判官
정조 15년
以承傳宣傳官望筒傳于李祖承曰呂文永奉命在外植木畢役仍爲給由待上來當日白面許參
정조 15년
趙鎭宅以弘文館言啓曰本館下番連日闕直事甚未安新除授應敎李太享副校理尹光普沈能翼修撰李義鳳宋祥濂竝卽牌招以爲推移入直何如傳曰允
정조 15년
以應敎李太享副校理尹光普沈能翼修撰李義鳳牌不進罷職傳旨傳于李祖承曰只推
정조 15년
趙鎭宅以弘文館言啓曰新除授校理李晴時在京畿坡州地副修撰李龜雲時在慶尙道禮安地經筵入番事緊請竝斯速乘馹上來事下諭傳曰依啓
정조 15년
趙鎭宅啓曰御營大將李漢豐時無職名令該曹口傳付軍職何如傳曰允
정조 15년
兵曹口傳政事副司直李漢豐
정조 15년
以昌城尉黃仁點給由傳旨傳于趙鎭宅曰沿路給馬護送等節一依大臣例擧行事下諭諸道
정조 15년
趙鎭宅以禮曹言啓曰永禧殿酌獻禮以旬後念前擇入可也事命下矣卽令日官推擇則今二月十一日拘忌十二日次吉十三日吉十四日十五日十六日十七日連値國忌齋戒正日十八日拘忌十九日爲吉云以何日定行乎敢稟傳曰以十三日爲之
정조 15년
趙鎭宅啓曰永禧殿酌獻禮祭文當爲製進藝文提學洪良浩待開門牌招何如傳曰允
정조 15년
趙鎭宅以兵曹言啓曰今二月十三日大駕詣永禧殿親行酌獻禮時以何營軍兵隨駕何營軍兵留陣而禁軍及馬步軍幾番幾哨磨鍊乎敢稟傳曰訓局步軍十五哨馬步五哨爲先後廂禁軍三番隨駕御營廳留陣其餘留營置之可也
정조 15년
洪仁浩以義禁府言啓曰長湍前府使柳仁喆令該府嚴問重繩事傳旨啓下矣柳仁喆時在任所云依例發遣府書吏拿來何如傳曰允
정조 15년
洪仁浩以刑曹言啓曰依下敎罪人金在敎朴世薀等各杖一百徒三年照律收贖放送之意敢啓傳曰知道
정조 15년
修撰宋祥濂疏曰伏以臣於杜門訟愆憂愧罔措之中忽伏承館銜除旨臣始也聞命驚惶終焉撫躬踧踖繼之以感涕之被面也臣之年前一疏適當岌嶪憂遑之際竊附沬飮懲討之義而字句之間矇不致愼區區匡救之意反陷罔測之科雖幸天日之明照燭無他旁聽泛觀之人理難參恕果然司直之地公議峻發臣誠咋指噬臍愧悔靡及避影息跡分作天地間僇人而臣之所自悼者則有之臣以跡則至孤寒也而殿下拂拭之以才則至庸陋也而殿下詔敎之頂踵毛髮無非造化中物此生此世報答無階食息寤寐之間耿耿一念惟在於一開口一擧足之必誠必愼無陷大戾以效古人不報爲報之意矣誠不意過福招災冥行致躓躬蹈汚衊終不免爲辜恩負國之歸孽由自作尙誰怨尤臣罪至此萬隕猶輕而乃殿下曲垂涵貸不加典刑兼銜之除專對之簡拔欿置席噓枯燃冷恩愈摯而罪愈著日夕兢蹙不敢以歲月之稍久有所自弛于中迺者除命忽降庚牌儼臨臣若畏義忘身冒沒趨承則四維至嚴臣欲追愆訟尤永圖息補則聖恩至重臣情到此吁亦窮且戚矣玆不得不猥入文字略暴衷情之痛迫伏乞天地父母俯垂諒察嚴賜處分亟命有司議勘臣罪以謝公議以安賤分焉且臣老母年過六旬素抱貞疾半身痿痺轉側須人近因春氣過寒宿祟添劇氣息凜綴朝夕難保臣無他兄弟左右扶將暫時離捨其勢末由坐違召命冞增死罪臣無任祈懇之至省疏具悉爾其勿辭救護母病
정조 15년
辛亥二月初九日辰時上御重熙堂左承旨入侍時行左承旨李祖承記事官李海隣記事官洪樂游徐有聞直閣徐榮輔以次進伏訖上曰今番考出之行祕史中所得果如何榮輔曰別無新奇說話而亦不可謂全然無可考者矣上曰內閣及本館所齎去書冊爲幾駄耶榮輔曰合爲十七駄矣榮輔曰漢南君卒日其子孫未能詳知云而今番考出時見之則乃是五月庚戌也今若使其子孫知之則甚好而但祕史所記有不敢傳說無以言及矣上曰旣知其卒日何必以祕史爲拘乎須卽詳傳使之以是日行祭好矣榮輔曰外奎章閣奉安御製帖本間不無蠧傷之慮守臣奉審法意有在則前後守臣之如是任置極爲未安雖以鋪陳言之今已年久多有毁破嚴飭守臣此後奉審之節各別擧行另置辟蠧之物俾無如前之弊鋪陳亦爲隨毁隨改後報于本閣如是申飭之後若復因循執頉於來頭奉審時則該守臣自本閣草記論責事定式施行何如上曰依爲之出擧條上曰政官牌招開政出榻敎命退諸臣以次退出
정조 15년
行都承旨洪明浩坐行左承旨李祖承坐右承旨李晩秀坐左副承旨未差右副承旨洪仁浩坐直同副承旨趙鎭宅坐直注書李海隣仕一員未差假注書趙台榮仕直事變假注書金履載仕
정조 15년
傳于洪明浩曰右承旨入侍
정조 15년
備邊司以柳焵爲東萊府使
정조 15년
以咸鏡監司李文源狀啓南北巡操待秋成設行事傳于趙鎭宅曰戎務雖重民情旣如此依狀請施行事三懸鈴行會
정조 15년
以江原監司尹師國狀啓別諭祗受事傳于李晩秀曰觀此供招不外所料豈但爲付之一笑以如許因鄕戰逞私憾之徒白地構誣之習其所懲治一道伯足矣自初登聞己未免屑越年前新有定式匿名掛投之紙內而各營外而營邑登時付火使不敢登聞則此係金石之令甲設令書辭駭眼往復大臣自下方便猶或可也豈可以瑣屑之事冒禁陳聞卿則所當重勘而本事未及査處爲先從重推考密啓二字是豈容易之擧乎本事又豈可諱者乎所謂嚴健中高進明出場間保授於營底民家其餘各人一竝勿留晷刻星火放送當日內還送本土使之安業樂生驛卒付之該倅本事旣登聞之後設計誣人之漢不可不卽爲査出大會民人令該府使梟示徇衆懸首通街以懲鄕戰之習而不緊供招勿爲登聞捉得後只以捧遲晩依律處斷形止啓聞事回諭今番密啓二度初非隱察者令政院依定式付丙卿其知悉竝與本營謄錄勿爲載錄事一體回諭
정조 15년
以副修撰金熙采牌不進罷職傳旨傳于李晩秀曰只推
정조 15년
趙鎭宅以弘文館言啓曰本館下番連日闕直事甚未安應敎李太亨副校理尹光普沈能翼修撰李義鳳副修撰金熙采旣有只推之命竝卽牌招以爲推移入直之地何如傳曰允
정조 15년
以應敎李太亨副校理沈能翼修撰李義鳳副修撰金熙采等牌不進罷職傳旨傳于李晩秀曰只推
정조 15년
禁府啓目漢城府主簿尹瑩中部都事丁藎祖奉事李瑞運東部都事林芝秀奉事沈師民西部都事蔡潤銓奉事趙有善南部都事鄭致綏奉事朴絅壽北部都事徐有季奉事柳明觀等原情云云傳旨內辭緣泛稱遲晩刑推得情爲白乎旀林芝秀段年滿七十法不當請刑上裁何如判付啓竝只附過放送爲良如敎
정조 15년
辛亥二月初十日午時上御重熙堂右承旨入侍時右承旨李晩秀記事官李海隣記事官洪樂游徐有聞以次進伏訖上曰左承旨入侍出榻敎賤臣承命出與左承旨李祖承偕入進伏上命讀公事書判付訖命退承史以次退出
정조 15년
行都承旨未差行左承旨李祖承坐直右承旨未差左副承旨未差右副承旨未差同副承旨趙鎭宅坐直注書李海隣仕一員未差假注書趙台榮仕直事變假注書金履載仕
정조 15년
趙鎭宅啓曰大司憲趙宗鉉掌令李顯道權儐牌招啓辭未下執義未差持平宋煥箕姜文會在外監察茶時之意敢啓傳曰知道
정조 15년
趙鎭宅啓曰密符親納例也而前全羅監司尹蓍東謂有情勢使其褊裨替納事甚未安推考警責何如傳曰允
정조 15년
傳于趙鎭宅曰輪對官入侍
정조 15년
傳于趙鎭宅曰明日中宮殿公除問安當日與翌日之間眩於擧行則宜有陳稟停當承旨之擅便知委政府不但萬萬駭然今於提問之下諉罪於司謁之所敎承旨事尤萬萬無狀司謁無異中官則傳命出入外豈敢爲私酬酢乎承旨雖疲然徒仰司謁之口而以渠往問之私談自下知委政府此路一開後弊難言該房承旨李晩秀亟施不敍之典査問於司謁則雖與晩秀之分疏稍異揆以後弊渠言何可取信當該司謁出付攸司嚴覈得情施以重律司謁往問時承宣卽洪仁浩云仁浩固不足道也問其職則承宣也令該府拿囚過齋後嚴問捧口招以爲照法重繩之地此似微事其在嚴內外重命令之道不可無懲一之擧以此分付該府身爲一院之長常時不能檢飭之罪不可無飭都承旨洪明浩爲先遞差
정조 15년
趙鎭宅啓曰右副承旨洪仁浩拿囚事命下矣依定式遞差傳旨捧入之意敢啓傳曰知道
정조 15년
趙鎭宅啓曰臣與右承旨李晩秀伴直矣亟施不敍之典事命下纔已出去伴直無人左承旨李祖承所當牌招而拘於廳規不得請牌何以爲之敢稟傳曰牌招
정조 15년
傳于趙鎭宅曰承旨前望單子入之待下批待開門牌招察任
정조 15년
以香室永禧殿酌獻禮受押單子傳于趙鎭宅曰親押
정조 15년
趙鎭宅以弘文館言啓曰本館下番姑降入直事甚未安應敎李太亨副校理沈能翼修撰李義鳳副修撰金熙采旣有只推之命竝卽牌招以爲推移入直之地何如傳曰允
정조 15년
趙鎭宅以弘文館言啓曰本館下番無他推移之員不得已以上番姑降入直之意敢啓傳曰知道
정조 15년
趙鎭宅以禮曹言啓曰今此唐城府夫人喪中宮殿除服儀註直爲書入中宮殿之意敢啓傳曰知道
정조 15년
趙鎭宅以備邊司言啓曰卽見忠淸監司朴宗岳狀啓則以爲牟還元數最少之邑或有應分不足之患春耕將始種資難辦各衙門留庫牟中從略磨鍊參量加分後數爻追後狀聞事令廟堂稟旨分付矣備預之道頃因提敎關飭諸道則苟非萬不獲已必不敢如是爲請而春耕將始種子難辦則亦不可無闊狹之道就其牟還最少邑從略加分後數爻追後狀聞事依狀請施行而還穀畢分後先以形止狀聞已有行會依此擧行之意一體分付何如傳曰允
정조 15년
辛亥二月十一日辰時上御誠正閣輪對官入侍時同副承旨趙鎭宅假注書趙台榮記事官洪樂游徐有聞宗廟令徐有升儀賓都事閔百準掌樂主簿沈逵承文著作閔廣魯司宰直長申光直中學訓導崔致祜禁府都事李義度司饔僉正李集星繕工副正申韺監役洪秉周宗簿正任長源以次進伏訖上曰輪對官以次進前各奏職姓名所懷可也有升等進奏姓名及職掌訖長源曰臣待罪本寺無他職掌而璿系寶牒之奉安于四處名山非但典禮至重蓋亦法意有在十數年來因仍不行維函維櫃積在閣中事體所在恐涉未安臣意竊以爲當此時和歲豐之日亟令次第奉安于各處有不可緩故敢此仰達矣上曰出擧條令禮曹稟處可也出擧條命退諸臣以此退出
정조 15년
行都承旨洪文泳齋宿左承旨尹行任齋宿右承旨未差左副承旨曺允大齋直右副承旨李洪載齋直同副承旨柳文養齋宿注書李海隣齋宿一員未差假注書趙台榮齋直事變假注書未差
정조 15년
承旨前望單子入之曺允大落點
정조 15년
曺允大啓曰禁衛營將官來言今日本營軍兵日次私習云矣敢啓傳曰知道
정조 15년
曺允大啓曰御營廳將官來言今日本廳軍兵日次私習云矣敢啓傳曰知道
정조 15년
曺允大啓曰來十六日儒生殿講日次而國忌齋戒相値頉稟之意敢啓傳曰知道
정조 15년
曺允大啓曰明日大駕詣永禧殿入齋室後王大妃殿惠慶宮問安何承旨進去乎敢稟傳曰右副承旨進去
정조 15년
曺允大啓曰事變假注書金履載身病猝重勢難察任今姑改差何如傳曰允
정조 15년
承旨前望單子入之洪文泳尹行任李洪載落點
정조 15년
柳文養啓曰承旨落點昨夕下敎而司謁忘置經宿之後始乃來傳事未前有誠極駭然當該司謁令攸司從重科治何如傳曰令兵判過齋後決棍三度
정조 15년
傳于李洪載曰卿等旣以候班入來三明日次對進定於今日仍爲詣閤
정조 15년
尹行任啓曰今日次對兩司當爲進參除在外外未肅拜呈告人員竝卽牌招何如傳曰允
정조 15년
內醫院提調前望單子鄭昌順落點
정조 15년
傳于李洪載曰明日出宮門路以協陽門爲之
정조 15년
傳于尹行任曰左承旨入侍
정조 15년
傳于李洪載曰右副承旨入侍
정조 15년
大司成前望單子入之柳戇落點
정조 15년
洪文泳啓曰行左承旨李祖承同副承旨趙鎭宅謂有情勢陳疏徑出原疏纔已退却矣竝卽牌招何如傳曰允
정조 15년
以左承旨李祖承牌不進推考傳旨同副承旨趙鎭宅牌不進罷職傳旨傳于洪文泳曰宜令一伸竝許遞
정조 15년
傳于洪文泳曰承旨前望單子入之待下批牌招察任
정조 15년
承旨前望單子入之李勉兢柳文養落點
정조 15년
洪文泳啓曰新除授右承旨李勉兢方在罷散中何以爲之敢稟傳曰敍用
정조 15년
有政吏批判書洪良浩進參判閔鍾顯牌不進參議未差行都承旨洪文泳進以李勉兢爲吏曹參議金履正爲大司諫柳誼爲兵曹參判東萊府使單柳焵書題單金必彦東部奉事鄭文綏童蒙敎官鄭昌耆相換
정조 15년
兵批判書金文淳病參判未差參議李夔入直進參知沈煥之病左承旨曺允大進副司直李致中李度默洪明浩金履禧
정조 15년
以副校理沈能翼修撰李義鳳牌不進罷職傳旨傳于柳文養曰只推
정조 15년
以掌令權儐牌不進罷職傳旨傳于柳文養曰只推
정조 15년
李洪載啓曰新除授吏曹參議李勉兢旣在闕中不爲肅謝直爲出去事甚未安推考警責何如傳曰允從重推考牌招嚴飭行公違牌勿爲呼望
정조 15년
曺允大以禮曹言啓曰中宮殿供上以素膳限公除日封進事啓下矣公除止於今日自明日依例復常膳封進之意分付各該司何如傳曰允
정조 15년
辛亥二月十二日未時上御重熙堂右副承旨入侍時右副承旨李洪載假注書趙台榮記事官洪樂游徐有聞以次進伏訖上曰藥房提調許遞前望單子入之待下批牌招察任出榻敎上曰陞試再抄設行乎洪載曰未及設行矣命書傳敎曰大司成前望單子入之待下批牌招命退承史以次退出
정조 15년
辛亥二月十二日申時上御重熙堂左承旨入侍時左承旨尹行任記事官李海隣記事官洪樂游徐有聞以次進伏訖上命書傳敎曰政官牌招開政仍命讀公事書判付訖命退承史以次退出
정조 15년
行都承旨洪文泳坐行左承旨洪聖淵坐直右承旨曺允大坐直左副承旨李洪載坐右副承旨趙鎭宅坐同副承旨未差注書李海隣仕直一員未差假注書鄭尙愚仕事變假注書李毅遠仕
정조 15년
藥房提調鄭昌順副提調洪文泳啓曰伏未審日間聖體若何寢睡水剌之節何如臣等率諸御醫趁早入診詳察聖候爲宜王大妃殿氣候何如惠慶宮氣候何如臣等不任區區伏慮敢來問安竝此仰稟答曰知道慈殿慈宮氣候一樣卿等不必入侍矣王大妃殿惠慶宮中宮殿藥房口傳問安答曰知道
정조 15년
大駕詣永禧殿入齋室後內閣政院玉堂藥房口傳問安答曰知道展拜罷後內閣政院玉堂藥房口傳問安答曰知道王大妃殿惠慶宮遣承旨問安答曰知道酌獻禮罷後內閣政院玉堂藥房朝廷二品以上六曹堂上兩司長官口傳問安答曰知道還宮後內閣政院玉堂藥房口傳問安答曰知道
정조 15년
李洪載啓曰司僕內乘來言捲簾取稟傳曰捲三面
정조 15년
傳于李洪載曰承旨前望單子入之待下批牌招先隨駕後謝恩
정조 15년
承旨前望單子入之洪聖淵落點
정조 15년
傳于曺允大曰右承旨入侍
정조 15년
承旨前望單子入之趙鎭宅落點
정조 15년
傳于柳文養曰同副承旨爲軍士房
정조 15년
洪文泳啓曰假注書趙台榮身病猝重勢難察任今姑改差何如傳曰允
정조 15년
兵曹口傳政事副司直尹行任單付
정조 15년
趙台榮改差代以鄭尙愚爲假注書
정조 15년
金履載改差代以李毅遠爲事變假注書
정조 15년
曺允大啓曰故相臣鄭弘淳今十九日完窆日遣承旨致祭事禮曹單子啓下矣何承旨進去乎敢稟傳曰右副承旨進去
정조 15년
以江原監司尹師國狀啓還穀加分令廟堂稟旨事傳于洪聖淵曰依狀請施行事令廟堂分付
정조 15년
李洪載以兵曹言啓曰慶熙宮衛將金得源身病猝重時月之內無望供職呈狀乞遞實病旣如此則輪番之任不可久曠改差何如傳曰允
정조 15년
李洪載以兵曹言啓曰依傳敎司謁李孝得決棍三度之意敢啓傳曰知道
정조 15년
李洪載以義禁府言啓曰頃因私婢尙今擊錚原情刑曹回啓判付內李賢涉事段久遠雖難分明記憶若與已伸雪諸人無異則豈可一爲一否且以本事亦豈可留在文案中乎令該府事關伊時文案後坐起時卽爲收聚洗草事命下矣臣等今日開坐時伊時推案一卷謄錄竝收聚洗草而李賢涉事與已伸雪之柳綵南景容無異所當一體伸雪而臣府不敢擅便上裁何如傳曰豈可一許一否今始聞知尙云晩矣依願施行此外若有似此之類一竝依此施行可也
정조 15년
李洪載以義禁府言啓曰因濟州牧使李鴻運狀啓司僕寺覆啓內旌義縣監趙元珣令該府拿問處之事允下矣趙元珣時在任所云依例發遣府羅將交代後拿來何如傳曰待待命拿囚
정조 15년
同副承旨柳文養疏曰伏以臣與新除授右副承旨趙鎭宅有內外從應避之嫌揆以公格自在當遞援例陳章經出禁扃伏乞聖明亟賜遞改以存格例千萬幸甚
정조 15년
以同副承旨柳文養上疏傳曰許遞前望單子入之待下批牌招察任
정조 15년
司諫李運彬疏曰伏以臣以人則鹵劣也以年衰頹也猥入臺選已過十許年前後忝叨不知幾十次數年以來亞諫中丞之除殆無虛月噫淸朝言職非爲臣一身之榮也而臣實矇眛無知識骫骳沒風裁莫嚴者義理莫急者懲討而沁泄玩愒苟度歲月雖如時政闕遺官師規箴旣居其職豈無可言而猶且褎耳噤口未效一日之責每自循省不寒而栗向日堂疏以洪秉纘之之當言不言有所論責臣亦不言三司之一也夫秉纘無嚴放恣之罪一見其政孰不駭痛而踰月經歲無一人聲其罪者儒臣請譴亦云晩矣因此而伏奉別下傳敎流俗媕婀之態已盡燭察近日含默之罪姑示容貸爲此時言責之臣者孰不感誦恩喩勉思淬礪而若臣居言地最久而無一言自效者其所惶懼而愧恧者百倍他臺此際宿趼新除又及於鄕廬屛伏之中感激之極顚倒上來司直之論受以爲罪則雖不敢引義不言之罪著而未勘則亦無以抗顔且臣中路墜馬腰脅觸傷寒痰牽引舁到私次作一蘧蒢動駕隔日無路趨承玆敢略入文字猥暴恧蹙之私兼附疾痛之呼伏乞聖慈俯賜鑑諒亟行刋削之典仍降威罰以懲瀆擾之罪千萬幸甚十行刀割噫丙丁以來亂臣賊子多出於受恩眷致崇顯之類而若其人面梟腸凶國害家之甚者豈有如在簡者乎槪其妖慝狼毒蛇蝎之性也陰邪回互鬼蜮之情也忘君負國二三其心趨東附西千億其身連肚逆偉力避前後之大論換面賊復肆發公坐之悖說大臣箚奏臺啓論列已成劇逆之斷案今不欲更汚筆舌而臣所憤痛入骨者亦有之再昨冬新園遷奉時我殿下任情哀號玉候凜綴左右諸臣掩泣焦心至於輿儓無不揮淚遑遑而渠以都監堂上晏不動念蹕路未戒托病徑歸其無君之心路人之所共疾惡者也國家何負於渠而渠之逞凶肆毒若是之甚乎京觀之顯戮未加謫路之凶身徑斃收孥之請幸蒙允兪應行之律迄無擧行輿憤由是益激民志由是未定伏願分付有司一依已允之命亟行應坐之典焉因此而臣竊有憂慨者殿下於刑政間事每以收殺爲務不顧顚倒之嫌凡出於公議而登諸臺啓者姑賜允可而旋爲還寢遂成一副規模毋令復事爭難其爲累聖德而貽後弊豈細故也臣謂罪犯至重發啓蒙允者竝命該府一一抄出按法擧行斷不可已也且伏念聖朝所以礪世而磨鈍者官爵也多士所以興起而作成者科第也我殿下臨御初年以愼官方罕科第爲初元規模當是時陞一資通一臺者人莫不以爲榮無文者不生倖第之望有才者益厲待沽之志夫何比年以來科擧頻數倖濫居多決科而陞六者無不入臺頂玉而腰金者相繼蒙恩竊嘗伏聞先王盛時才俊林立而耆社重臣只爲二三人參判臣李後山以亞卿中望八之年許入耆社而加資則靳之愼惜名器若是簡嚴者豈不爲今日之所可法者耶一弛一張雖爲文武之道而臣所憂慮者卽唐臣所謂比諸貞觀之初則遠矣妄言及此惟殿下念哉臣於向日傳敎有所欽歎感服者敢此敷演焉夫有失相規君子之愛德也聞過則喜長者之弘量也衰俗以來人心狷狹朋友之間絶無責善之風朝廷之上未見繩愆之效蓋自偏黨之目出阿私之心勝苟其臭味言議之相近者則毋論事之大小輕重惟以掩護爲主雖如問備薄警言之者恐其見忤當之者謂其有心以至情誼不保疑阻層生習俗之弊無以救藥近者朴猷煥之托以姻婭當論不論至爲引嫌者良由是也古人之心公而無私故雖在親戚故舊或登筵而面斥之或箚疏而規責之彼此知其無心而不以介意如殿最之被黜罷削之論罪者其子孫亦不得爲嫌非世所共知之嫌則縱避於私而不避於公嫌路有限厚風可觀臣謂朝臣用嫌之規除非世讎限其代數毋得廣嫌至於罷削薄罰之警則初不得爲引事著爲令式可也前持平申大龜以侍從之臣有敷陳之言臣固不以爲不可而此乃朝夕而出入言職者則與愼基慶之老且無官者有異除非目下切急之務姑待言責之來而言之固未晩也且其疏中諸條所陳雖未知得失之如何而如海西麗水等云云有非及時之緊務則其爲瀆䙝之失著矣臣謂申大龜施以譴責以禁日後猥雜之弊宜矣臣於水原新邑事竊有一得之見敢此附陳自夫園寢移奉之後本府事面與前自別且新設邑治處在三南之要衝又挾山城之地利其在潼關防之道聚民居而壯邑基者亦爲不可緩之要務也但伏念成聚之道仁政爲先財用次之殿下於設邑之初給復而緩民力捐帑而裕民財其在發財施仁之道至矣盡矣第今多少來接之戶除如于仕宦家外率是儒武之志于科者構數間屋子圖時月糧資以爲目前保接之計而已顧其勢無以耐久而奠安以臣淺見無論京外卿大夫士庶人募其財力饒厚者使之築室則我東雖曰貧國數三百富實之戶何患不得而饒戶居多則沾漑者倍之況吾君出自孝理而所欲爲者其孰不樂爲之從乎漢時五陵豪傑恐是此法若其聚集之方住接之道惟在於上臣不敢煩陳臣無任屛營祈懇之至謹昧死以聞答曰省疏具悉首陳自引事近來褎耳噤口之罪豈特爾一臺臣乎次陳事不須說又次陳事不允尾陳云云可見愚愛之忱有時點檢猶覺多負初心況廷臣之見時政者豈無不如初之歎乎爾言誠愛予矣極是極是朝著間偏黨之習阿私之弊可謂日甚月增其爲世道之憂容有旣哉成效雖邈然苦心豈或已至於朝臣用嫌之規自朝廷定給代數事面似如何此後嚴飭不當過嫌而過嫌者大臣三司隨現論責可也罷削薄罰之强爲引義之謬規申加嚴禁事令政院載之故事申大龜譴責事爾言是矣然伊批中見誑二字微示使自知悔之意只此足矣以今媕婀之時何必求備乎水原新邑富實戶募接事於此非不辛勤姑未就緖以今所料時日內難責櫛比之效此所以夙夜憧憧者更欲十分留意於捉來之方矣爾其勿辭察職
정조 15년
辛亥二月十三日卯時上詣永禧殿酌獻禮入侍時行都承旨洪文泳行左承旨洪聖淵右承旨尹行任左副承旨曺允大右副承旨李洪載同副承旨柳文養記事官李海隣假注書趙台榮記事官洪樂游徐有聞一提學吳載純檢校直提學徐浩修李秉模直閣徐榮輔檢校敎敎沈象奎以次隨駕上具遠遊冠絳紗袍乘輿出協陽門降輿乘輦出敦化門路由鐘閣前路詣紅箭門外降輦乘輿詣齋室改具冕服就板位行四拜禮入殿內奉審還詣齋室親押少頃行禮時至上入就板位行四拜禮詣盥洗位盥洗訖詣第一室神位前三上香執酌獻酌大祝進讀祝文訖次詣各室如初禮降復位行四拜禮復行四拜禮詣望燎位燎訖通禮跪告禮畢上還齋室命行任書傳敎曰本殿殿司守僕等賞典依昨年廟宮展謁時例爲之殿監別爲施賞事分付少頃上出齋室乘輿詣紅箭門外降輿乘輦進發由鐘閣前路詣敦化門外命行任出標信解嚴入敦化門協陽門還內諸臣退出
정조 15년
辛亥二月十三日午時上御重熙堂右承旨入侍時右承旨尹行任記事官李海隣記事官洪樂游徐有聞以次進伏訖上命讀司諫李運彬上疏仍書批答又命讀公事書判付訖上曰右承旨許遞前望單子入之待下批牌招察任出榻敎命退承史以次退出
정조 15년
行都承旨洪文泳坐行左承旨洪聖淵坐右承旨未差左副承旨李洪載坐直右副承旨李敏采坐直同副承旨趙鎭宅坐注書李海隣仕一員未差假注書鄭尙愚仕直事變假注書李毅遠仕
정조 15년
李敏采啓曰大司憲趙宗鉉掌令李顯道呈辭執義未差掌令權儐未肅拜持平宋煥箕姜文會在外監察茶時之意敢啓傳曰知道
정조 15년
洪聖淵啓曰今月十六日和義君致祭事禮曹單子啓下矣何承旨進去乎敢稟傳曰左副承旨進去
정조 15년
李洪載啓曰假注書鄭尙愚時無職名令該曹依例付軍職冠帶常仕何如傳曰允
정조 15년
趙鎭宅啓曰漢城判尹具㢞率五部官員依下敎來待矣傳曰入侍
정조 15년
洪文泳啓曰吏曹參議李勉兢特敎申飭之下謂有情勢屢度催促已至數日無意承膺事體所在誠極未安所當重勘而本院請推之外無他可施之罰何以爲之敢稟傳曰情勢設有鐵限前此伸之非一非再出牌三日尙無去來寧有如許紀綱萬萬駭然況昨日啓辭旣有還給之命則終不嚴飭又過一宵承旨事亦甚駭然吏曹參議李勉兢爲先罷職令該府拿問其違傲之罪以聞當該承旨曺允大平壤庶尹除授使之當日辭朝時任庶尹令該曹遞付京職
정조 15년
吏曹平壤庶尹單曺允大
정조 15년
傳于李洪載曰下直守令入侍
정조 15년
禁府啓目前參議李勉兢原情云云傳旨內辭緣泛稱遲晩所當請刑是白乎矣曾經侍從勿爲請刑載在大典通編議處何如判付啓後勿如是之意嚴飭分付放送罷職姑爲分揀仍任前職令政院牌招事分付爲良如敎
정조 15년
吏曹吏曹參議單李勉兢
정조 15년
以吏曹參議李勉兢牌不進罷職傳旨傳于洪文泳曰只推更爲牌招
정조 15년
以吏曹參議李勉兢再牌不進罷職傳旨傳于洪文泳曰深夜以致酬應不但有關國綱昨聞所謂情勢卽黃樟疏語云尋常臺疏皆可引義至於如許借名之樟疏豈必更事云云乎從重推考更卽牌招申飭行公
정조 15년
以江原監司尹師國狀啓節祗受有旨內乙用良規樓基址尋得委折使該府使詳細牒報邑中流傳事實之不載於陵誌者毋論刋本寫本誠心收聚竝與祠院圖形追于狀聞之意纔已馳啓爲白在果節呈寧越府使李東郁牒呈內規樓基址尋得委折段本府客舍之傍舊有梅升樓卽郡守申叔根所創而我端宗大王臨御之所也自有御詩以後改稱爲子規樓不幸萬曆乙巳大水一邑沈墊樓於伊時頹毁是乎矣邇來數百年之間未有重建之議此實一州之欠典故府使莅任後遍訪樓之遺址歲月浸遠文獻無徵問諸府吏而不知問諸邑民而不知或云在客舍之北或云在客舍之南到處指點諸說參差有難質疑是乎乙加尼昨秋營門巡到本府先問子規樓舊基曰自玆樓湮沒之已久嗟後人寓慕之無所趁此時尋舊基而圖新建事體當然觀風軒卽當日臨御之所而官大路旣在南墻之外規樓在於南邊大路上然後邑民之去來者可以拜於樓下是如是遣開基次委送營校故十月初九日府使率相地者數人往客舍南墻之外而營度之則閭閻錯雜重籬遮擁殆不辨駐蹕之何地是乎所就南邊閭家後稍廣處方測圭議之俄而晴空忽翳雷雨驟至旋卽避還矣翌日平明大風忽起人家失火而爲慮一邑延燒俄而風止火滅只燒客舍南墻外五戶而燼後餘灰爲風所揚去樓基始乃宛然而比平地高幾一尺遂卽開拓土中破瓦箇箇拾得基上紋礎隱隱露出於是邑人皆曰是處是如乙仍于旣卜其地將謀木石時當嚴冬積雪滿峽層氷塞崖百姓咸憂之府使亦憂之一夜天乃雨三日大霔四山氷雪一時消瀜乃伐木於錦障之東順流而下斲石於蓬山之北載曳而運於斯數事實非偶然是乎所營建事段今正月十九日始役與營校逐日監董而今月初六日立柱計料是乎旀外此邑中流傳事實之不載於陵誌者求諸邑底姑無見存問于古老亦云不知是乎等以分送鄕所於境內坊曲更爲訪問父老士庶後追于馳報計料是如牒呈爲白有臥乎所臣於昨年秋親審觀風軒南墻之外則卽有五六閭家故使之毁撤開基事委送營校是白加尼追聞尋得委折則果如該倅報辭是白如乎前冬自臣營措劃如干錢穀以爲鳩材重建之地春後又爲送校監董而民爭赴役立柱在卽是白乎旀至於邑申流傳事實不但邑報之如此臣亦不得聞知乙仍于爲探事實起送褊裨於該府姑未及回來是白遣祠院圖形次發送畫師裨將亦未來到是白乎所待其齊到流專事實祠院圖形竝只追于登聞計料爲白乎旀緣由爲先馳啓爲白臥乎事傳于洪聖淵曰異哉異哉豈特以一樓之繕頹各有時存焉云爾乎哉尋基也火忽起燒拓五箇蝸廬風從以助勢掃揚灰沙舊礫現於土底紋礎露於基上甚至窮冬絶峽大霔三日雨瀜盡層崖塞雪木於是斫石於是斲輸致於至臘之間正月而開基二月而立柱其事功之速就可見神理之克協人情朝家則全然未聞這般事實時適興想而起感於六臣忠節專送史臣奉考金樻石室之藏史臣反面之日卽規樓立柱之吉辰此可謂偶然泛然之事乎侑祀之典方欲別有批旨於館閣草記而旣聞之後樓役改建豈宜令道伯捐廩經始竝以公穀會減事令廟堂爲先行會樑文內閣原任提學左議政撰進記文原任提學李判府事撰進扁額弘文提學書之樑文記文道伯該倅分書本陵奉審年次在昨年有待春擧行之命矣奉審禮官之行趁寒食祭享進去建樓與侑祀事由兼告獻官仍以禮官擧行事亦爲分付該道
정조 15년
李敏采以漢城府言啓曰未婚未葬搜訪修報之道齊會五部官員於本府以朝者筵敎各令斟量多寡商度遠近務歸到底覈實無一毫虛實相蒙之弊則各部官員以戶數多少定其日字以爲修成冊報來之期而西部爲一萬六千三百七十一戶故以三月二十五日爲限南部爲九千九百七十戶故以三月二十日爲限東部爲七千六百三十四戶故以三月十五日爲限北部爲五千八百十七戶故以三月初十日爲限中部爲四千八十二戶故以三月初五日爲限之意敢啓傳曰知道
정조 15년
李敏采以訓鍊都監言啓曰依下敎備邊司郞廳李性林決棍十五度之意敢啓傳曰知道
정조 15년
禁府啓目前承旨洪仁浩原情云云傳旨問目內辭緣惶恐遲晩照法重繩何如判付啓身爲承宣不能檢束司謁輩以致不緊說話出於六仙樓公座而亦不能登時論罪甚至有問安出令不遵甲午前例之擧其在嚴內外杜後弊之道不可以事屬無情有所寬恕削職放送爲旀以該房雖有處分追聞此囚之與司謁答問時後雖從衆初果持難云前承旨李晩秀以遞差更捧傳旨事分付該房爲旀當該司謁段不關於渠之事三次往問之狀極爲痛惡刑曹徒年之律輕矣遠地定配爲良如敎
정조 15년
辛亥二月十四日辰時上御熙政堂右副承旨入侍漢城判尹五部官員同爲入侍時右副承旨趙鎭宅假注書鄭尙愚記事官洪樂游徐有聞漢城判尹具㢞中部都事權襈東部都事尹厚東西部都事李承薰奉事金喆淳南部都事徐季修奉事南鶴玄北部都事鄭昌謩奉事李秉淳以次進伏訖上曰左副承旨入侍賤臣承命出傳左副承旨李洪載進伏命洪載書傳敎曰禮房承旨馳詣宗廟永禧殿景慕宮奉審摘奸以來又命書傳敎曰左承旨馳詣弘陵奉審摘奸局內諸陵一體奉審以來上曰判尹進前㢞進伏上曰部官進前各奏職姓名可也襈等以次奏職姓名訖上曰未婚未葬之申飭何年不然而今番部官之特命擇差者蓋爲着念奉行俾有實效之意也大抵仲春卽導迎和氣之時也男女之年滿而未得婚嫁喪葬之過時而未能經紀者拔例顧助然後允合於古聖王體仁之政也但恤典亦是恩典而虛實相蒙則豈不屑越乎爾等採探之方擧行之道必有料量各各奏達可也襈曰中部則民戶最少未婚只有二人未葬則十餘人而虛實姑未的知矣昌謩曰臣則江村先爲探問而虛實果難的知矣承薰曰西部則民戶最多姑未盡爲摘奸而未婚誠難核實士夫則恥其入別單而蒙恤典故或有掩置者至於貧殘無依之類議婚之人絶無故雖蒙恤典而難以成婚是爲可悶矣上曰所奏誠然何以則好耶㢞曰士夫則貧窮而未得過婚與常漢同入未婚秩看作羞恥亦不是異事矣上曰事勢似然而朝家顧助之典豈可爲羞恥乎部官詳細曉諭而各其族屬亦若勸成則似好先自部官族屬中知委亦無妨矣厚東曰未婚未葬略有所得而無籍之類難以混入且洞任之言不可準信矣上曰無籍之罪果有之而未婚則無籍中似多此亦有難盡拔而旣係恩典則不可濫觴自京兆寬其定限使之逐戶摘奸着意採訪俾無虛實相蒙之弊而亦不可只憑洞任之言矣尊位前則大臣以下皆爲之其法亦廢閣乎㢞曰洞內秩高人尊位之法近果廢之云矣上曰自京兆申飭亦自政院招致備郞以依前爲之之意傳于大臣可也仍敎㢞曰部官事不可無變通之道矣部官卽古之雒陽令也都民休戚亦係焉而官員則有偏苦之歎下隷則無聊賴之資誠勤之心從何以出乎自前欲變通而未果卿須商確論理稟奏可也㢞曰聖敎至當而旣係官方與大臣銓官相議後可以稟達矣命判尹先退洪載曰同罪未敍人隨卽提稟事曾有定式矣前校理李尙度前獻納吳泰賢前掌令李彦祐前副校理沈能翼李義鳳李太亨旣已蒙敍而前司諫洪彦喆申禹相前掌令鄭景祚任希一金孝眞前持平申膺祜前正言鄭履綏鄭最行前應敎成德雨前修撰姜忱鄭東觀朴基正李錫夏前副修撰李貞運俱是同罪之人故敢此仰達矣上曰一倂敍用可也出擧條命退承史以次退出
정조 15년
辛亥二月十四日午時上御重熙堂下直守令入侍時左副承旨李洪載假注書鄭尙愚記事官洪樂游徐有聞平壤庶尹曺允大以次進伏訖上曰守令進前可也允大進伏上曰以該房不善擧行故特命外補而近聞平壤多有弊端莫可矯革云爾以近密之臣出去須隨事恪勤着意撫摩使箕城之民咸知特差之有效也允大曰外補之命於臣匪罪伊榮而聖敎又如是諄複臣敢不一心奉公乎上曰明日發去可也仍命退諸臣以次退出
정조 15년
行都承旨洪文泳坐行左承旨洪聖淵坐直右承旨洪義榮傳旨未下左副承旨李洪載坐右副承旨李敏采坐直同副承旨柳文養未肅拜注書李海隣仕一員未差假注書鄭尙愚仕直事變假注書李毅遠仕
정조 15년
李洪載啓曰大司憲趙宗鉉掌令李顯道呈辭執義未差掌令權儐未肅拜持平宋煥箕姜文會在外監察茶時之意敢啓傳曰知道
정조 15년
李敏采啓曰禁衛營將官來言今日本營軍兵日次私習云矣敢啓傳曰知道
정조 15년
李敏采啓曰御營廳將官來言今日本廳軍兵日次私習云矣敢啓傳曰知道
정조 15년
傳于李敏采曰在外承旨許遞與未差之代前望單子入之待下批牌招察任
정조 15년
承旨前望單子入之洪義榮柳文養落點
정조 15년
傳于洪聖淵曰左承旨入侍
정조 15년
李洪載啓曰卽者刑曹郞廳來言再昨日動駕時衛外擊錚人等所當卽爲捧供而連値齋戒不得用刑待無故日擧行云矣敢啓傳曰除刑推捧供以入
정조 15년
洪聖淵以兵曹言啓曰今二月二十六日大駕詣弘陵展謁時以何營軍兵隨駕何營軍兵留都而禁軍馬步軍以幾番幾哨磨鍊乎敢稟傳曰訓局步軍十哨馬軍五哨爲先廂禁御兩營中當次營門留陣禁軍三番隨駕可也
정조 15년
李敏采以兵曹言啓曰今此弘陵幸行時問安及各差備所把驛馬不可不應把處外一倂減省本曹驛馬及京畿黃海忠淸三道驛馬補把之數別單書入而各該監營定差使員今月二十三日京中逢點事各道監司處發關知委而司僕寺添補京畿驛馬則從本寺啓下數直爲入把之意分付何如傳曰允京畿各驛馬纔過園幸無論本曹司僕勿爲補把可也
정조 15년
李敏采以兵曹言啓曰留都營狀啓例爲付撥而或有時急之事則京畿驛馬待令事曾有定式矣今亦依此擧行之意分付何如傳曰允
정조 15년
李敏采以司僕寺一二提調意啓曰今此弘陵展拜敎是時追慕峴碌磻峴道路險峻處依前例臨時啓稟以人夫奉駕之意敢啓傳曰知道
정조 15년
李敏采以司僕寺一二提調意啓曰今此弘陵展拜敎是時各差備入把馬磨鍊別單書入而其中驛馬則令兵曹依例知委各驛使之直爲入把何如傳曰允
정조 15년
李敏采以司僕寺一二提調意啓曰今二十六日弘陵展拜敎是時補把驛馬勿論遠近道事當依例磨鍊而日字促迫無以及期上來限五十匹從近道分排知委以爲入用之地何如傳曰允以三十匹補把可也
정조 15년
李洪載以刑曹言啓曰因義禁府捧供啓目判付內當該司謁不關於渠之事三次往問之狀極爲痛惡刑曹徒年之律輕矣遠地定配事命下矣當該司謁白景旜依傳數平安道肅川府遠地定配卽爲押送之意敢啓傳曰知道
정조 15년
刑曹啓目擊錚人李義庚等原情云云所供如此上裁何如判付啓分付道伯斯速決處俾無更訴之弊爲良如敎又啓目擊錚人朱南喆原情云云所供如此上裁何如判付啓分付道伯斯速決處俾無更訴之弊爲良如敎又啓目擊錚人南衡東原情云云所供如此上裁何如判付啓分付道伯斯速決處俾無更訴之弊爲良如敎又啓目擊錚人金五元原情云云所供如此上裁何如判付啓分付道伯斯速決處俾無更訴之弊爲良如敎又啓目擊錚人姜履載原情云云所供如此上裁何如判付啓分付道伯斯速決處俾無更訴之弊爲良如敎又啓目擊錚人奴時老味原情云云所供如此上裁何如判付啓分付道伯斯速決處俾無更訴之弊爲良如敎又啓目擊錚人申湅原情云云所供如此上裁何如判付啓令該曹決處爲良如敎又啓目猥濫擊錚人原情勿施何如判付啓竝只依啓目施行爲良如敎
정조 15년
辛亥二月十五日卯時上詣璿源殿展拜入侍時行左承旨洪聖淵記事官李海隣記事官洪樂游徐有聞以次隨駕上乘轎出拱辰門敎聖淵曰昨日弘陵奉審左承旨進去乎聖淵曰然矣上曰陵官爲誰聖淵曰令則李義福參奉柳謐矣仍命書禮曹陵幸草記批答訖命退承史以次退出
정조 15년
行都承旨洪文泳病行左承旨洪聖淵坐右承旨柳文養坐直左副承旨李洪載坐右副承旨李敏采坐直同副承旨金光岳坐注書李海隣仕直一員未差假注書鄭尙愚仕事變假注書李毅遠仕
정조 15년
李洪載啓曰大司憲趙宗鉉掌令李顯道呈辭執義未差掌令權儐未肅拜持平宋煥其姜文會在外監察茶時之意敢啓傳曰知道
정조 15년
李洪載啓曰臣以和義君家致祭事進去下直之意敢啓傳曰知道
정조 15년
傳于李敏采曰傳香承旨馳詣受香所奉審摘奸以來
정조 15년
傳于金光岳曰同副承旨入侍
정조 15년
以右承旨洪義榮牌不進罷職傳旨傳于李敏采曰許遞前望單子入之待下批牌招察任
정조 15년
承旨前望單子入之金光岳落點
정조 15년
傳于李敏采曰今番陵幸時道路橋梁植炬及凡係用民力之事皆以儲置米會減而分辦亦以最省約之例擧行事分付畿營
정조 15년
傳于李敏采曰今番使行渠兄多效勞白景旜卽爲放送事分付
정조 15년
有政吏批判書洪良浩參判閔鍾顯進參議李勉兢牌不進右副承旨李敏采進以李貞運爲副校理鄭東觀爲修撰韓光植爲副修撰洪檢爲右尹成均博士單安重默金必宣李泰熙學錄單車敬𨭎韓啓翼承文博士單閔廣魯左尹洪檢右尹金魯永
정조 15년
兵批判書金文淳進參判柳誼病參議李夔入直參知沈煥之病同副承旨趙鎭宅進以洪明浩爲副摠管金志和爲訓鍊主簿韓允度爲慶熙將同知單李健秀僉知單崔秉敎李鍾三副司直李祖承李晩秀趙鎭宅副護軍申昕副司正鄭尙愚竝單付廣州中軍單黃顯基慶尙右兵虞候李鎭邦今加折衝
정조 15년
李敏采以兵曹言啓曰今二月十七日武臣堂上朔試射日次而國忌正日相値不得爲之之意敢啓傳曰知道
정조 15년
李敏采以都摠府言啓曰今日入直內三廳武兼禁軍及軍兵等當爲中日習射而國忌齋戒相値不得爲之之意敢啓傳曰知道
정조 15년
辛亥二月十六日辰時上御重熙堂同副承旨入侍時同副承旨柳文養記事官李海隣記事官洪樂游徐有聞以次進伏訖上命書傳敎曰東作將始未下直守令皆令不多日內辭朝上曰在外及未肅拜玉堂許遞出榻敎又命書傳敎曰政官牌招開政命退承史以次退出
정조 15년
行都承旨洪明浩未肅拜左承旨朴鎤在外右承旨柳文養坐直左副承旨李洪載坐直右副承旨李敏采坐同副承旨金履安在外注書李海隣仕一員未差假注書鄭尙愚仕直事變假注書李毅遠仕
정조 15년
柳文養啓曰來二十一日輪對日次矣敢稟傳曰爲之
정조 15년
李敏采啓曰來二十一曰朝參日次矣敢稟傳曰停
정조 15년
柳文養啓曰大司憲趙宗鉉掌令李顯道呈辭執義未差掌令權儐未肅拜持平宋煥箕姜文會在外監察茶時之意敢啓傳曰知道
정조 15년
柳文養啓曰同副承旨金光岳今日不爲仕進卽爲牌招何如傳曰聞其實病孔劇云許遞
정조 15년
李洪載啓曰吏曹郞廳來言承旨有闕政事取稟傳曰當日爲之
정조 15년
傳于李洪載曰左副承旨入侍
정조 15년
傳于李敏采曰京畿監司入侍
정조 15년
傳于李敏采曰今聞畿伯言修改之役寒食當兼告由擧行而役處浩大云本牧使之代今日政各別擇差待下批仍令當日辭朝
정조 15년
傳于柳文養曰都承旨左承旨許遞前望單子入之待下批牌招察任
정조 15년
承旨前望單子入之洪明浩朴鎤落點
정조 15년
傳于李洪載曰修撰李冕膺仍任前職
정조 15년
以黃海兵使元厚鎭狀啓所已等鎭軍餉穀虛留夥然所已萬戶金啓默位羅萬戶丁運泰罷黜事傳于柳文養曰兩鎭還穀之尙未收殺專由於帥臣不能檢察之致帥臣到任在鎭將除拜前許多朔則已發覺已登聞之事何去而不能提察於磨勘之前乃於歲翻之後無難有此狀啓乎若此不已諸道兵水營所管莫重餉穀雖皆徒擁虛簿畢竟歸罪只及於無勢疲殘之一僉萬戶所謂帥臣一髮不損則何以懲後何以聳他乎當該兵使元厚鎭施以不敍之典該鎭萬戶等令道臣拿致嚴棍査問事狀以聞如有不知年條無處指徵之類亦令道伯拔例詳査依年前統營例狀啓向於統帥狀啓亦有下敎者而統營如此他道可知令廟堂各別嚴飭若屬從便釐正之事亦豈必一一狀聞以貽各鎭迎送之弊乎此意一體分付諸道使餉穀無虧欠民情無騷然又若年條太久遠督捧無着手處亦惟在於道帥臣參量事勢從長對揚之如何不得不登聞者據實登聞以待處分事分付最是穀多之鎭其所病民甚於逋欠云關西各鎭昨年申飭之後亦果有裒益之效乎鎭民亦吾民也聞其疾苦之籲告無從而一任其困楚是豈不忍人之政乎關西之有效與否先令狀聞外此諸道亦爲措辭嚴飭可以釐正處隨卽釐正後狀聞事分付
정조 15년
李洪載以吏批言啓曰本曹參議今當差出而曾經之人只有二人以二望擬入之意敢啓傳曰知道
정조 15년
李洪載以吏批言啓曰朝官年八十人歲首抄啓加資旣有定式矣前同知李策今年恰滿八十而京兆歲首別單抄啓時未免落漏事甚疎忽其時堂上推考警責李策加資單子依他例書入之意敢啓傳曰知道
정조 15년
有政吏批判書洪良浩進參判閔鍾顯進參議未差左副承旨李弘載進以金履安爲承旨李祖源爲吏曹參議鄭萬始爲副校理李殷模李冕膺爲修撰李義鳳爲副修撰兪漢謨爲戶曹參議護軍李策今加嘉義兵曹正郞李冕膺仍任事承傳
정조 15년
兵批判書金文淳進參判柳戇病參議李夔入直參知沈煥之病行左承旨洪聖淵進以徐有和爲黃海兵使尹載大爲慶尙右兵虞候李東弼爲武兼洪文泳爲副摠管李禧燮爲都摠經歷副司直洪義榮李晴沈能翼副司果李義鳳宋祥濂李龜雲竝單付
정조 15년
傳于李洪載曰慶尙監司之代今日政差出
정조 15년
傳于柳文養曰嶺伯望筒纔已點下而思之其叔方在道內守令云而年前敦匠之役有陞品承傳此人獨未收用今日政陞品窠相換仍爲除朝辭赴任事分付
정조 15년
以驪州牧使望筒傳于李洪載曰筋力奔走之役武勝於文稱病亦支離似此往役試之何妨又或稱病當卽其地定配前訓將李敬懋此窠差補使之當刻辭朝仍令當日下送
정조 15년
吏批再政以朴基正爲校理尹羽烈爲修撰姜游爲工曹參議鄭大容爲慶尙監司驪州牧使單李敬懋咸陽郡守鄭東閔仁川府使尹光碩相換
정조 15년
傳于柳文養曰昨冬招問皇曆齎咨官已有使之往傳於大臣者而今行入柵又有滯留之弊意謂正副使嚴飭任譯使之告于禮部期於釐弊云矣今又招問先來譯官以來頭柵人之或有致憾不敢出一口氣而還云殊甚不然使臣之柵門出入也近爲柵內猾校所操縱於索賂懲賄而莫重專對之行因此未免滯留如是之際貽羞不少今行已回還呈文禮部雖無可論若於出柵時又有如前作弊之擧則小而呈文大而移咨痛懲其奸細之習斷不可已令廟堂措辭嚴飭行會回還使行處使任譯輩無敢襲謬應求俾有警念之實效
정조 15년
李洪載啓曰新除授左承旨朴鎤時在驪州任所同副承旨金履安時在楊州地竝斯速乘馹上來事下諭何如傳曰允
정조 15년
李敏采以兵曹言啓曰在前陵幸時挾輦軍四百名餘軍二百名替代而昨年元陵展謁時挾輦軍三百名餘軍一百名替代矣今番則何以磨鍊乎敢稟傳曰依昨年冬例爲之可也
정조 15년
李敏采以兵曹言啓曰在前陵行時弘化門外留都守摠兩營輪回爲之而昨年元陵展謁時摠戎廳擧行矣今番則兩營中以何營磨鍊乎敢稟傳曰今番亦以摠戎廳爲之可也
정조 15년
李敏采以兵曹言啓曰在前陵幸時十里外斥堠伏兵及傳語軍守摠兩營隨其地方擧行而昨年元陵展謁時因傳敎畿邑所管斥堠數處外伏兵除之矣今番依此磨鍊乎敢稟傳曰依此爲之可也
정조 15년
李敏采以兵曹言啓曰今此陵幸時御營廳留陣禁衛營當爲隨駕而若値兩營新番軍上來時則十里內斥堠伏兵及各處入直替代之節以新番軍磨鍊而癸卯年元陵展謁時禁衛軍四哨隨駕御營新舊番軍留陣丙午年孝陵展謁時御營新舊番軍七哨隨駕禁衛軍兵留陣矣今番適當新番軍上來之時後廂軍兵以幾哨磨鍊乎敢稟傳曰以六哨磨鍊可也
정조 15년
辛亥二月十七日辰時上御重熙堂右承旨入侍時右承旨柳文養記事官李海隣記事官洪樂游徐有聞以次進伏訖上命書傳敎曰今番先來軍官之二十日內出來無一人後至者極爲可嘉內下弓子各一張賜給又命書傳敎曰卿等萬里穩旋極可幸也觀於先來狀聞皇帝恩數愈往愈摯此後叩謝之擧在所留意待卿等復命日與大臣登筵稟處預爲知悉還朝當在來月何日耶玆遣兼史先勞卿等行李此意竝須知悉事遣史官傳諭于回還謝恩正使仍傳曰此傳諭下送箕伯以道內文守令中義州附近邑外史馳至柵外傳諭事下諭命退承史以次退出